ddrg/super_eurlex huggingface dataset:
27.

uznáva oslabený stav mediálneho ekosystému a zúfalý stav miestnych a regionálnych spravodajských médií, ako aj médií pôsobiacich na menších trhoch; domnieva sa, že keďže slobodné, nezávislé a dostatočne financované médiá sú tiež obranou proti šíreniu a účinnosti dezinformácií, Komisia by mala v tejto súvislosti predložiť strednodobé a dlhodobé stratégie vrátane osobitných iniciatív na podporu miestnych a regionálnych médií a médií pôsobiacich na malých trhoch; domnieva sa, že by sa malo zvážiť zriadenie fondu pre spravodajské médiá, ktorý by bol založený na princípe nezávislého vzťahu; podporuje pripravované návrhy Komisie v rámci balíka predpisov, ktoré tvoria akt o digitálnych službách, a to najmä nové a revidované pravidlá týkajúce sa online platforiem a online reklamy; zastáva názor, že pozornosť by sa mala venovať koncentrácii vlastníctva médií, ktorá často znižuje pluralitu a rozmanitosť spravodajstva a môže mať aj negatívny vplyv na informačný trh; podporuje plánovaný akčný plán pre mediálny a audiovizuálny sektor a jeho stanovené ciele, ktorými je zvýšenie konkurencieschopnosti a pomoc sektoru digitálnej transformácie;
—

so zreteľom na jednomyseľné prijatie rozhodnutí C-24/DEC.4 a C-24/ DEC.5 na 24. zasadnutí konferencie zmluvných štátov Dohovoru o chemických zbraniach 27. novembra 2019, na základe ktorých sa organofosforové nervovo paralytické látky zo skupiny Novičok zaradili do zoznamu 1 prílohy o chemických látkach Dohovoru, a so zreteľom na nadobudnutie účinnosti týchto rozhodnutí 7. júna 2020,
J.

keďže 20. apríla 2020 Turecko vyslalo vrtnú loď Yavuz spolu s plavidlom tureckého námorníctva do výhradnej hospodárskej zóny Cypru; keďže 30. júla 2020 Turecko vyslalo seizmickú prieskumnú loď Barbaros v sprievode vojnovej lode a druhej podpornej lode do výhradnej hospodárskej zóny Cypru; keďže 10. augusta 2020 Turecko vyslalo prieskumné plavidlo Oruç Reis v sprievode 17 vojnových lodí do gréckych vôd, aby zmapovalo morské územie z hľadiska možností ťažby ropy a plynu v oblasti, v ktorej si aj Turecko nárokuje jurisdikciu; keďže Grécko reagovalo vyslaním vlastných vojnových lodí na sledovanie tureckých plavidiel, z ktorých sa jedno zrazilo s gréckou loďou; keďže 31. augusta 2020 Turecko opäť predĺžilo prieskum vo východnom Stredozemí vykonávaný plavidlom Oruç Reis, a to do 12. septembra 2020; keďže správy tureckej navigačnej služby (Navtex) sa týkajú oblasti, ktorá sa nachádza vo vnútri gréckeho kontinentálneho šelfu; keďže tieto činnosti Turecka viedli k výraznému zhoršeniu vzťahov medzi Gréckom a Tureckom;
A.

keďže Európska zelená dohoda stanovuje cieľ klimaticky neutrálnej Európskej únie do roku 2050, čo stavia núdzovú situáciu v oblasti klímy do centra všetkých programov a všetkých politík Únie; keďže cieľom Európskej zelenej dohody je aj zvýšiť informovanosť verejnosti a zapájať občanov do opatrení v oblasti klímy prostredníctvom vypracovania komplexnej európskej stratégie; keďže takýto prístup by mal byť založený aj na prehodnotení programov v oblasti vzdelávania, odbornej prípravy a mládeže; keďže ochrana životného prostredia, udržateľnosť a boj proti zmene klímy by sa mali začleniť do všetkých programov a podporovať ako prierezové zručnosti;
23.

konštatuje, že EIB v roku 2018 schválila financovanie veľkých projektov plynárenskej infraštruktúry vrátane plynovodov do EÚ z Turkménska a Azerbajdžanu (Transanatolský plynovod) a z Grécka do Talianska cez Albánsko a Jadranské more (Transjadranský plynovod); konštatuje, že tieto investície boli zahrnuté do 4. zoznamu projektov spoločného záujmu spolufinancovaných z rozpočtu EÚ; vyzýva EIB, aby vysvetlila, ako budú tieto projekty zosúladené s cieľmi Parížskej dohody do konca roka 2020; zdôrazňuje, že je potrebné uznať úlohu plynu ako dôležitej premosťujúcej technológie a z hľadiska jeho prínosu k prechodu na klimatickú neutralitu;
96.

poukazuje na to, že stratégia by mala priemyslu pomôcť dosiahnuť klimatickú neutralitu a cieľ nulového znečistenia v záujme životného prostredia bez toxických látok, ako aj podporovať dobré fungovanie vnútorného trhu a zároveň posilňovať konkurencieschopnosť a bezpečnú a udržateľnú inováciu a výrobu priemyslu EÚ v súlade so zelenou dohodou a s novou priemyselnou stratégiou; zdôrazňuje, že stratégia by mala zabrániť zbytočnej administratívnej záťaži;
B.

keďže medzinárodné dohody umožňujúce Europolu a tretím krajinám spolupracovať a vymieňať si osobné údaje by mali byť v súlade so základnými právami uznanými v charte, najmä s jej článkami 2, 6, 7, 8 47 a článkom 16 ZFEÚ, a teda mali by dodržiavať zásadu obmedzenia účelu a práv prístupu a opravu; keďže tieto dohody by mali podliehať monitorovaniu zo strany nezávislého orgánu, ako sa osobitne stanovuje v charte, a mali by byť potrebné na plnenie úloh Europolu a primerané tomuto plneniu;
42.

vyjadruje poľutovanie nad tým, že ženy a dievčatá na celom svete sú stále vystavené systematickej diskriminácii vo viacerých formách; konštatuje, že je potrebné bojovať proti chudobe žien tým, že sa pre ne zabezpečí rovnaký prístup k hospodárskym zdrojom; pripomína, že väčšie zapojenie žien do trhu práce, lepšia podpora podnikania žien, rovnaký prístup ku kapitálu, a to aj pre podnikateľky, ochrana rovnosti príležitostí a rovnosti odmien mužov a žien za rovnakú prácu a podpora rovnováhy pracovného a osobného života sú kľúčovými faktormi dosahovania dlhodobej udržateľnej a inkluzívnej hospodárskej prosperity, boja proti nerovnostiam a podpory finančnej nezávislosti žien; v tejto súvislosti vyzýva členské štáty a inštitúcie EÚ, aby v prípade potreby zvýšili dostupnosť financovania, a to aj prostredníctvom mikropôžičiek, a aby spolupracovali s partnerskými krajinami na zlepšení postavenia žien, a to aj v oblastiach, ako sú dedičské práva na majetok a pôdu, prístup k právnemu postaveniu a k finančnej a digitálnej gramotnosti a ochrana pred detskou prácou a inými formami vykorisťovania;
ac)

naliehavo vyzvali Ruskú federáciu, aby sa nezapojila do žiadneho konania, ktoré by ohrozilo zvrchovanosť a územnú celistvosť Bieloruska; vyjadriť znepokojenie nad tým, že využíva rokovania o trvalej dodávke ropy a plynu do Bieloruska ako metódu politického tlaku; verejne pomenovali a odsúdili hybridné zasahovanie Ruskej federácie spôsobmi, ako napríklad delegovanie takzvaných mediálnych odborníkov do bieloruských štátnych médií a poradcov do bieloruských vojenských orgánov a orgánov presadzovania práva, a odrádzať od pokračovania takýchto činností; varovali pred akýmikoľvek pokusmi o militarizáciu situácie a podnecovanie napätia so susednými krajinami;
36.

vyjadruje znepokojenie v súvislosti s nedávnym škandálom týkajúcim sa nemeckej finančnotechnickej spoločnosti Wirecard; v tejto súvislosti žiada Komisiu a príslušné orgány EÚ, aby posúdili, do akej miery možno tento škandál pripísať nedostatkom regulačného rámca EÚ v oblasti auditu a dohľadu a či sú vnútroštátne orgány dohľadu a orgány dohľadu EÚ dostatočne vybavené na vykonávanie účinného dohľadu nad veľkými cezhraničnými finančnými inštitúciami so zložitými obchodnými modelmi, ktoré zahŕňajú rôzne jurisdikcie tretích krajín a viaceré podnikové úrovne; žiada, aby boli z tohto prípadu vyvodené závery v súvislosti s ďalším rozvojom regulačného rámca a rámca dohľadu EÚ, a najmä s akčným plánom pre úniu kapitálových trhov; domnieva sa, že tieto závery by sa mali zaoberať otázkou, či priamy dohľad na európskej úrovni v konkrétnych oblastiach mohol zabrániť tomuto zlyhaniu a či by bola opodstatnená ambiciózna reforma riadenia európskych orgánov dohľadu s posilnením ich úlohy pri odstraňovaní existujúcich prekážok cezhraničných finančných operácií; opakovane najmä vyzýva Komisiu, aby preskúmala spôsoby zlepšenia fungovania sektora účtovníctva, a to aj prostredníctvom spoločných auditov;
29.

poukazuje na to, že bude treba riešiť regulačné nedostatky súčasných právnych predpisov Únie cielenými zmenami, ako aj vytvoriť osobitné regulačné režimy pre nové a vyvíjajúce sa aktivity s kryptoaktívami, ako sú napríklad prvotné ponuky kryptomien (ICO) alebo prvotné burzové ponuky (IEO); poukazuje na to, že určité typy kryptoaktív ako napríklad prevoditeľné cenné papiere v zmysle vymedzenia smernice MiFID II by mohli spadať do súčasného regulačného rámca; domnieva sa, že ku kryptoaktívam, na ktoré by sa mohla vzťahovať smernica MiFID II, by sa malo pristupovať rovnako ako k iným prevoditeľným cenným papierom, na ktoré sa tento režim vzťahuje, a ako také nebudú vyžadovať osobitný legislatívny rámec, ale skôr cielené zmeny príslušných ustanovení smernice MiFID II;
B.

keďže každá osoba alebo subjekt registrovaní na ministerstve vnútra ako „zahraničný agent“ by podliehali prísnemu dohľadu a museli by sa „zdržať zasahovania do vnútroštátnych politických vecí alebo záležitostí“, ako sa uvádza v článku 12, čím by sa obmedzili ich občianske a politické práva a umožnilo by sa ich prenasledovanie, obťažovanie a trestné stíhanie; keďže v prípade, že sa tento zákon prijme, negatívne ovplyvní právo na rovnakú politickú a verejnú účasť vrátane účasti opozície, čím by sa ešte viac narušil politický systém v Nikarague; keďže by môže viesť k vážnym situáciám nezákonnej kriminalizácie organizácií občianskej spoločnosti, aktivistov a obhajcov ľudských práv;
3.

berie na vedomie návrh na zvolanie Veľkého národného zhromaždenia s cieľom prijať novú ústavu; zdôrazňuje, že každá ústavná reforma by mala byť predmetom dôkladnej a inkluzívnej diskusie, mala by vychádzať z riadnych konzultácií so všetkými zainteresovanými stranami, najmä s občianskou spoločnosťou, a mala by byť prijatá najširším možným konsenzom; berie na vedomie list predsedníčky Národného zhromaždenia predsedovi Benátskej komisie z 18. septembra 2020, v ktorom predložila oficiálnu žiadosť o poskytnutie odbornej podpory a vydanie stanoviska Benátskej komisie k návrhu novej ústavy Bulharskej republiky; vyzýva bulharské orgány, aby sa pred konečným schválením príslušných opatrení aktívne usilovali o ich posúdenie Benátskou komisiou a inými príslušnými orgánmi medzinárodných organizácií;
74.

zdôrazňuje potrebu uľahčiť medzinárodné úsilie o obnovu prostredníctvom otvoreného a spravodlivého obchodu, a to aj prostredníctvom digitálneho obchodu, čo si vyžaduje moratórium na clá na elektronické prenosy; podporuje spoločné vyhlásenie WTO o elektronickom obchode, ktoré sa zasadzuje za globálne pravidlá v tejto oblasti; požaduje otvorenosť voči zmysluplným výsledkom na uľahčenie cezhraničného toku údajov a riešenie neodôvodnených prekážok brániacich obchodu elektronickými prostriedkami v plnom súlade s právnymi predpismi EÚ o ochrane súkromia a osobných údajov, a to aj so všeobecným nariadením o ochrane údajov, a využitie flexibility, ktorú umožňujú smernice na rokovania; víta to, že tieto rokovania spájajú veľmi veľký počet členov WTO, a žiada, aby boli čo najotvorenejšie a najinkluzívnejšie;
7.

poukazuje na to, že mechanizmus by mal skonsolidovať a nahradiť existujúce nástroje, aby sa vyhlo duplicite, a to najmä výročnú správu Komisie o právnom štáte, rámec Komisie pre právny štát, výročné podávanie správ Komisie o uplatňovaní charty, dialóg Rady v oblasti právneho štátu a mechanizmus na zaistenie spolupráce a overovania, pričom by sa mala zvýšiť komplementárnosť a súdržnosť s ďalšími dostupnými nástrojmi vrátane postupov podľa článku 7 Zmluvy o EÚ, postupov v prípade nesplnenia povinnosti a rozpočtovej podmienenosti po nadobudnutí účinnosti; domnieva sa, že tri inštitúcie by pri posudzovaní mali použiť zistenia z výročného cyklu monitorovania na účely aktivácie článku 7 Zmluvy o EÚ a rozpočtovej podmienenosti po nadobudnutí účinnosti;; zdôrazňuje, že sa musia rešpektovať úlohy a výsadné právomoci každej z troch inštitúcií;
6.

zdôrazňuje, že osoby NEET zahŕňajú rôzne podskupiny, ako sú mladí ľudia so zdravotným postihnutím, bezdomovci, mladí Rómovia a mladí migranti a utečenci, ktorí majú rôzne potreby, ktoré by sa mali uspokojiť s osobitne prispôsobenými službami, ako sú v prípade osôb so zdravotným postihnutím zaručené primerané ubytovanie a pracovný príjem, ktorý je zlučiteľný s trvalými platbami v dôsledku zdravotného postihnutia; v tejto súvislosti zdôrazňuje význam presných údajov a vhodných spôsobov identifikácie týchto podskupín a prijatia diferencovaného prístupu k dlhodobejším osobám NEET, ktoré často pochádzajú zo znevýhodneného sociálno-ekonomického prostredia a čelia prierezovej diskriminácii v oblasti vzdelávania a zamestnanosti, okrem iných oblastí života, a pre ktoré by sa mali začať účinné informačné programy; zdôrazňuje, že v záujme oslovenia týchto cieľových skupín by záruka pre mladých ľudí mala byť zakotvená v ucelenom súbore sociálnych politík a politík sociálneho zabezpečenia, ako je prístup k sociálnemu zabezpečeniu vrátane dávok v nezamestnanosti a minimálneho príjmu, starostlivosti o deti, zdravotníckych služieb, primeraného, cenovo dostupného a prístupného bývania a psychologickej podpory, aby sa zabezpečil prístup všetkých mladých ľudí k systému; trvá na tom, že v systémoch záruky pre mladých ľudí sa musí aktívne bojovať proti akejkoľvek diskriminácii mladých ľudí z akéhokoľvek dôvodu;
B.

keďže migrujúci pracovníci boli násilne zatknutí saudskými jednotkami a zadržiavaní v detenčnom centre v Al-Dayeri predtým, než ich previezli do desiatich ďalších detenčných centier, a to najmä do väznice v Shmeisi nachádzajúcej sa medzi mestami Džidda a Mekka, a centrálnej väznice v Jizane, v ktorej sa údajne nachádzajú tisíce zadržiavaných Etiópčanov; keďže podľa etiópskych konzulárnych orgánov tieto zadržiavané osoby trpia nedostatkom jedla a vody, primeranej hygieny a zdravotnej starostlivosti a ich strelné rany neboli ošetrené; keďže bolo ohlásených viacero úmrtí, a to vrátane úmrtí detí, a keďže viaceré zadržiavané osoby sa pokúsili spáchať samovraždu; keďže tí, ktorí sa pokúsili konfrontovať strážcov v súvislosti s podmienkami, v ktorých žijú, boli údajne kruto mučení saudskými bezpečnostnými silami;
—

so zreteľom na správu Svetovej zdravotníckej organizácie (WHO) s názvom Výber základných liekov. Správa odborného výboru WHO [zo zasadnutia v Ženeve od 17. do 21. októbra 1977] (č. 615 série odborných správ WHO), správa sekretariátu WHO zo 7. decembra 2001 s názvom Lieková stratégia WHO – prepracovaný postup aktualizácie vzorového zoznamu základných liekov WHO (EB109/8), správa WHO z marca 2015 s názvom Access to New Medicines in Europe (Prístup k novým liekom v Európe) a správa WHO z 9. júla 2013 s názvom Priority Medicines for Europe and the World (Prioritné lieky pre Európu a svet),
vyjadruje hlboké znepokojenie nad skutočnosťou, že poľské ministerstvo digitalizácie 22. apríla 2020 prenieslo osobné údaje zo všeobecného elektronického systému na registráciu populácie (ďalej len „register PESEL“) k prevádzkovateľovi poštových služieb s cieľom uľahčiť organizáciu prezidentských volieb 10. mája 2020 prostredníctvom voľby poštou, a to bez príslušného právneho základu vzhľadom na to, že poľský parlament prijal zákon o umožnení voľby poštou až 7. mája 2020; ďalej konštatuje, že register PESEL nie je zhodný s volebným registrom a zahŕňa aj osobné údaje občanov iných členských štátov, a z tohto dôvodu by uvedený prenos osobných údajov mohol predstavovať možné porušenie nariadenia (EÚ) 2016/679; pripomína, že Európsky výbor pre ochranu údajov vyhlásil, že verejné orgány môžu zverejniť informácie o jednotlivcoch zaradených do volebných zoznamov iba v prípade, keď to osobitne povoľujú vnútroštátne právne predpisy ( 104 ) ; konštatuje, že poľský komisár pre ľudské práva podal sťažnosť na regionálny správny súd vo Varšave, a to na základe možného porušenia článkov 7 a 51 poľskej ústavy zo strany poľského ministerstva digitalizácie;
44.

vyzýva členské štáty, aby prijali komplexný mechanizmus s cieľom zabezpečiť, aby sa zabránilo diskriminácii a zneužívaniu Rómov v oblasti bývania a aby sa takáto diskriminácia sankcionovala, aby sa riešil problém bezdomovectva a aby sa kočovným Rómom poskytli dostatočné a primerané táboriská; vyzýva členské štáty, aby zabránili ďalšiemu nútenému vysťahovávaniu Rómov tým, že zabezpečia, aby sa takéto praktiky vždy uskutočňovali v plnom súlade s medzinárodným, európskym a vnútroštátnym právom, vyzýva členské štáty, aby zabezpečili, aby dotknuté osoby dostali primerané oznámenie a primerané informácie, a poukazuje na to, že k vysťahovaniu by nemalo dôjsť bez poskytnutia náhradného štandardného, cenovo dostupného a kvalitného bývania v oddelenom prostredí, ktoré má prístup k verejným službám; zdôrazňuje naliehavú potrebu verejných investícií s cieľom prekonať segregáciu; vyzýva členské štáty, aby podporovali priestorovú desegregáciu, poukazuje na to, že geografická izolácia a segregácia bývania bráni príslušníkom etnických menšín získať dôstojné pracovné miesta, a to bez ohľadu na úroveň ich kvalifikácie; poznamenáva, že veľmi dôležité je nájsť riešenie problematiky vysťahovania zapojením rôznych inštitúcií, pričom opatrenia zamerané na rómske bývanie by sa mali začleniť do širších vnútroštátnych činností a legislatívnych iniciatív, ktoré sa zameriavajú na programy sociálneho bývania alebo pomoci;
15.

vyzýva na vyšetrenie všetkých prípadov nadmerného použitia sily zo strany gruzínskych orgánov presadzovania práva proti pokojným demonštrantom a novinárom, a to aj počas protestov v júni 2019; zdôrazňuje, že je potrebné zabrániť beztrestnosti a zabezpečiť, aby páchatelia boli braní na zodpovednosť; naliehavo vyzýva gruzínsku vládu, aby v súlade so záväzkami prijatými v rámci dohody o pridružení dodržiavala právo na pokojné zhromažďovanie a slobodu prejavu, a to aj zmiernením neprimeraných sankcií pre demonštrantov;
5.

domnieva sa, že na riešenie problému znečistenia liekmi je potrebný holistický prístup, ktorý zohľadňuje celý životný cyklus liekov a zahŕňa všetky dotknuté zainteresované strany; zdôrazňuje, že na zabezpečenie účinnosti regulačných opatrení je nevyhnutné prijímať ich v súlade so zásadou predbežnej opatrnosti a zásadou, že environmentálna škoda by sa mala odstraňovať prednostne pri zdroji; zdôrazňuje, že zásada „znečisťovateľ platí“ by sa mala uplatňovať v prvom rade na výrobný proces, ale aj na stimulovanie lepších postupov predpisovania liekov a zodpovedného správania spotrebiteľov; so znepokojením berie na vedomie to, ako lieky prispievajú k antimikrobiálnej rezistencii, keď sa uvoľnia do životného prostredia zo živočíšneho hnoja, znečistenej vody alebo v dôsledku nevhodnej likvidácie; žiada Komisiu, aby zvážila uplatnenie rozšírenej zodpovednosti výrobcu na zníženie negatívneho vplyvu liekov na životné prostredie;
B.

keďže na boj proti pandémii sú potrebné núdzové opatrenia riadené vládou, ktoré sú v súlade so zásadami právneho štátu, základnými právami a s demokratickou zodpovednosťou a ktoré by mali byť základným kameňom všetkého úsilia o kontrolu šírenia ochorenia COVID-19; keďže mimoriadne právomoci si vyžadujú dodatočnú kontrolu, aby sa zabezpečilo, že sa nepoužijú ako zámienka na trvalejšiu zmenu rovnováhy síl; keďže opatrenia prijaté vládami by mali byť nevyhnutné, primerané a dočasné; keďže mimoriadne právomoci sú spojené s rizikom, že dôjde k zneužitiu právomoci výkonnej moci a že po skončení núdzovej situácie zostanú vo vnútroštátnom právnom rámci, a preto sa musí zabezpečiť primeraný parlamentný a súdny dohľad, a to interný aj externý, ako aj vyvažujúce opatrenia, aby sa toto riziko obmedzilo;
67.

pripomína, že investície a úvery smerujúce do neudržateľných hospodárskych činností môžu viesť k uviaznutým aktívam alebo utopeným investíciám s účinkom zablokovania; poukazuje na to, že toto riziko je nutné dostatočne zahrnúť do úverových ratingov a prudenciálnych rámcov vrátane rámca Bazilej; vyzýva preto Komisiu, aby preskúmala, ako zlepšiť začlenenie rizík ohrozujúcich udržateľnosť a prudenciálneho zaobchádzania s dlhodobými investíciami a úvermi, a to aj do pravidiel EÚ pre bankovníctvo, čo ďalej podporí celkovú stabilitu finančného systému, a aby pokračovala v úsilí o presadzovanie spoľahlivosti, porovnateľnosti a transparentnosti faktorov udržateľnosti v úverových ratingoch; domnieva sa, že otázka týkajúca sa faktorov udržateľnosti by sa mohla riešiť v rámci nadchádzajúcich preskúmaní nariadenia o ratingových agentúrach, nariadenia/smernice o kapitálových požiadavkách a rámcov solventnosti;
21.

konštatuje, že viac ako pätina senegalského vývozu putuje do vnútrozemských krajín, a to najmä do Mali, Burkiny Faso a Nigeru, a prispieva k hospodárskej integrácii afrického kontinentu;
7.

berie na vedomie, že do priebehu rokovaní nebolo dostatočne zapojené odvetvie rybárstva Seychel vrátane jeho maloobjemovej tradičnej zložky; žiada, aby sa v čo najväčšej miere zlepšila účasť miestnych komunít a zainteresovaných strán v oblasti rybolovu a dialóg s nimi, a to ich pretrvávajúcim informovaním a ich systematickým začleňovaním do vykonávania SFPA, jej protokolu a budúceho obnovenia, s cieľom zabezpečiť, aby SFPA EÚ – Seychely neohrozovala záujmy a rozvoj seychelského odvetvia rybolovu a aby sa zabránilo narušeniu činností drobného miestneho rybolovu;
15.

okrem toho sa domnieva, že nastal čas prehodnotiť a modernizovať učebné osnovy a metódy vzdelávania a urýchliť tempo zmien; nabáda členské štáty, aby prijali digitalizáciu a inovácie a zabudovali nové a vznikajúce technológie, ako sú umelá inteligencia, blockchain, adaptívne vzdelávacie riešenia a gamifikácia, do svojich systémov vzdelávania a odbornej prípravy inteligentným spôsobom zameraným na vzdelávajúce sa osoby; zdôrazňuje potrebu preskúmať vplyv inovatívnych technológií vo vzdelávaní a podporovať najlepšie príklady na európskej úrovni; pripomína dôležitosť právnych a etických zásad, ktoré sú základom duševného vlastníctva v kontexte digitálneho vzdelávacieho obsahu; zdôrazňuje, že využívanie digitálnych technológií by sa malo do vzdelávania začleniť už od raného veku a malo by ísť ruka v ruke s riadnym dohľadom dospelých a profesionálnym dohľadom, ako aj s najprísnejšími normami ochrany údajov a autorských práv;
40.

zdôrazňuje, že kvalifikácie a osvedčené kompetencie poskytujú pracovníkom pridanú hodnotu, zlepšujú ich postavenie na trhu práce a môžu sa prenášať do transformácií trhu práce; žiada, aby sa verejná politika v oblasti zručností orientovala na certifikáciu a potvrdzovanie kvalifikácií a kompetencií; zdôrazňuje, že by sa mali zaviesť kompenzačné systémy založené na zručnostiach v spoločnostiach, ktoré majú prístup k verejným finančným prostriedkom, na zvyšovanie kvalifikácie pracovníkov po dohode s ich zástupcami, keďže tento systém by zabezpečil návratnosť týchto verejných investícií;
(14)

Všetky systémy umelej inteligencie s vysokým rizikom by mali byť výslovne uvedené v prílohe k tomuto nariadeniu. Vzhľadom na rýchly technický a trhový vývoj na celom svete, ako aj technické odborné znalosti, ktoré sa vyžadujú na účely primeraného preskúmania systémov umelej inteligencie, by sa právomoc prijímať delegované akty v súlade s článkom 290 Zmluvy o fungovaní Európskej únie mala delegovať na Komisiu, aby menila toto nariadenie, pokiaľ ide o typy systémov umelej inteligencie, ktoré predstavujú vysoké riziko, a kritické sektory, v ktorých sa využívajú. Komisia by mala na základe vymedzení a ustanovení stanovených v tomto nariadení preskúmať prílohu bez zbytočných odkladov a najmenej každých šesť mesiacov a v prípade potreby ju zmeniť prostredníctvom delegovaných aktov. Posúdenie Komisie týkajúce sa toho, či systém umelej inteligencie predstavuje vysoké riziko, by malo začať v rovnakom čase ako posúdenie bezpečnosti výrobkov, aby sa zabránilo situácii, keď je vysokorizikový systém umelej inteligencie už schválený pre trh, ale zatiaľ nie je klasifikovaný ako vysokorizikový, a teda sa prevádzkuje bez povinného poistného krytia. S cieľom poskytnúť podnikom a výskumným organizáciám dostatočnú plánovaciu a investičnú bezpečnosť by sa zmeny kritických sektorov mali vykonávať len každých 12 mesiacov. Prevádzkovatelia by mali byť vyzvaní, aby oznámili Komisii, či pracujú na novej technológii, výrobkoch alebo službách, ktoré patria do niektorého z existujúcich kritických sektorov uvedených v prílohe by sa neskôr mohli kvalifikovať ako vysokorizikový systém.